คืออยู่ๆก็แสบผิวค่ะแสบมากๆโดนไม่ได้เลยทรมานมากเป็นบริเวณข้างๆน่องทั้งสองข้างค่ะ บริเวณผิวหนังแถวๆข้อมือ ตอนนี้ก็แสบผิวที่น่องใต้สะโพก ไม่รู้ว่าเป็นอะไรค่ะ แต่แสบมากๆ เวลาเอามือไปโดนจะรู้สึกว่าตัวเองร้อนมากค่ะแสบร้อน ดีขึ้นก็ตอนเอาผ้าชุบน้ำเย็นประคบค่เแต่ก็ไม่หายเป็นมาประมาณ 3-4 ชม แล้ว
สวัสดีค่ะ การวินิจฉัยที่เป็นไปได้-งูสวัด คือก่อนที่จะมีผื่น อาจมีอาการปวดแสบปวดร้อนบริเวณผิว หลังจากนั้นจะมีตุ่มน้ำใสบนพื้นแดงขึ้นตามมาได้-ผื่นผิวหนังอักเสบเฉียบพลัน อาจเป็นตุ่มน้ำใสสีแดง และคัน-ผิวแห้งทำให้แสบ-ผิวหนังไหม้จากการโดนแดดนานๆ หรือถูกความร้อน-การอักเสบหรือติดเชื้อบริเวณชั้นใต้ผิวหนัง อาจแดงแสบเป็นวงกว้าง ปวด บวม ร้อนตรงผิวหนัง มีไข้แนะนำสังเกตอาการค่ะว่ามีตุ่มน้ำ ตุ่มแดงขึ้นในบริเวณที่แสบหรือไม่ มีไข้ ปวด บวมบริเวณผิวหนังหรือเปล่า ถ้ามีประวัติเรื่องโดนของร้อนหรือตากแดดนานๆร่วมด้วยอาจจะเป็นผิวไหม้จากความร้อน แนะนำพบแพทย์ผิวหนังเพื่อตรวจร่างกายให้ได้การวินิจฉัยที่แน่นอนค่ะการดูแลตัวเองเบื้องต้น ไม่ไปแกะ เกา หรือจับบริเวณที่แสบบ่อยๆ ใช้น้ำเปล่าสะอาดล้างได้ ประคบเย็นได้ถ้าแสบร้อนมาก ไม่เอาสบู่ถูโดยตรง ถ้าผิวดูแห้งใช้ครีมให้ความชุมชื้นทาได้ และสังเกตอาการดังกล่าวไป